techiaith/cofnodycynulliad_en-cy huggingface dataset:
English: Well, luckily for us, Presiding Officer, education is devolved and we don't need a party conference in Brighton or, indeed, Bournemouth to tell us how to run our education system. I see no problems with the Welsh Government's commitment to continue to support Welsh-medium education in London. We know a number of those families return to Wales and place their children in Welsh-medium schools here, and I have no plans to change the support for that. And I can assure the Member that I have no plans to change my mind with regard to the statutory nature of both religious education or RSE in our curriculum reforms.
Welsh: Wel, yn ffodus i ni, Lywydd, mae addysg wedi'i datganoli ac nid oes angen cynhadledd plaid yn Brighton na Bournemouth yn wir i ddweud wrthym sut i weithredu ein system addysg. Nid wyf yn gweld unrhyw broblemau gydag ymrwymiad Llywodraeth Cymru i barhau i gefnogi addysg cyfrwng Cymraeg yn Llundain. Gwyddom fod nifer o'r teuluoedd hynny'n dychwelyd i Gymru ac yn gosod eu plant mewn ysgolion cyfrwng Cymraeg yma, ac nid oes gennyf gynlluniau i newid y gefnogaeth i hynny. A gallaf sicrhau'r Aelod nad oes gennyf unrhyw gynlluniau i newid fy meddwl mewn perthynas â natur statudol addysg grefyddol neu addysg rhyw a pherthnasoedd yn ein diwygiadau i'r cwricwlwm.
English: Excellent. I'm extremely pleased to hear that last answer, certainly. Turning to another issue, which is transportation-to-school policy, in response to points raised by Llyr Gruffydd last week, the Minister for International Relations and the Welsh Language stated that there would be a refresh of the Learner Travel (Wales) Measure 2008, and that we can expect that in the autumn. There are examples of the need to create change arising across Wales, particularly in terms of pupils in Welsh-medium education. In Flint, for example, it is disappointing that the cabinet there is going to be charging sixth-form students for their transportation to school, which will particularly impact pupils in the sixth form at Ysgol Maes Garmon, and there's a possibility that parents will face an increase of 400 per cent in the cost of sending pupils to Welsh-medium sixth-form provision in Neath Port Talbot. These issues are at risk of undermining any investment in Welsh-medium education and attempts to reach a million Welsh speakers. So, can you expand on what the Welsh language Minister said on this intention to refresh learner travel policy? When and how will any review happen? Can people express their views during this review, and is the aim, ultimately, to strengthen the access of our pupils to Welsh-medium education?
Welsh: Da iawn. Dwi'n falch iawn o glywed yr ateb olaf yna, beth bynnag. Troi at fater arall, sef polisïau teithio i'r ysgol, mewn ymateb i bwyntiau a godwyd gan Llyr Gruffydd yr wythnos diwethaf, fe ddywedodd Gweinidog y Gymraeg a Chysylltiadau Rhyngwladol fod yna - a dwi'n dyfynnu - refresh yn mynd i fod i Fesur Teithio gan Ddysgwyr (Cymru) 2008 a gallwn ddisgwyl hynny yn yr hydref. Mae yna esiamplau o'r angen i greu newid yn codi ar draws Cymru, yn enwedig o safbwynt y disgyblion mewn ysgolion cyfrwng Cymraeg. Yn Fflint, er enghraifft, mae hi'n siomedig bod y cabinet yn fanno yn mynd i fod yn codi tâl ar fyfyrwyr chweched dosbarth ar gyfer eu trafnidiaeth i'r ysgol, sy'n benodol yn effeithio ar fyfyrwyr chweched dosbarth Ysgol Maes Garmon, ac mae yna bosibilrwydd y bydd rhieni yn wynebu cynnydd o 400 y cant yn y gost o anfon plant i chweched dosbarth cyfrwng Cymraeg yng Nghastell-nedd Port Talbot. Mae'r materion yma mewn perig o danseilio unrhyw fuddsoddiad mewn addysg cyfrwng Cymraeg ac ymdrechion i gyrraedd at y filiwn o siaradwyr. Felly, a fedrwch chi ymhelaethu ar yr hyn a ddywedodd Gweinidog y Gymraeg am y bwriad yma i edrych ar bolisïau teithio i'r ysgol? Pryd a sut fydd unrhyw adolygiad yn digwydd? A oes yna ffordd i bobl fedru rhoi eu barn drwodd yn ystod yr adolygiad yma, ac ai'r nod, mewn gwirionedd, ydy cryfhau hygyrchedd ein disgyblion at addysg cyfrwng Cymraeg?
English: The Member will be aware that school transport, somewhat curiously, does not fall under my portfolio, but falls under the portfolio of my colleague Ken Skates. But, I, Ken Skates, Eluned Morgan and Julie James are working collectively on a policy solution to the situation that we find ourselves in. Moves in Flintshire and Neath Port Talbot have been a cause of concern to me. I understand that the policy in Neath Port Talbot has been put on hold at the moment, and that is very welcome. In the case of post-16 transport, it is an undeniable situation that to access Welsh-medium post-16 provision children are having to travel significant distances. We should be ensuring that there is a transport policy that allows them to pursue their education continuum through the medium of Welsh, and should not be putting barriers in their way in their ability to do that, which is why the Government is committed to looking at a policy solution to this problem.
Welsh: Bydd yr Aelod yn ymwybodol nad yw cludiant i'r ysgol, yn rhyfedd braidd, yn rhan o fy mhortffolio, mae'n rhan o bortffolio fy nghyd-Aelod, Ken Skates. Ond mae Ken Skates, Eluned Morgan, Julie James a minnau'n gweithio ar y cyd ar ateb polisi i'r sefyllfa rydym ynddi. Mae newidiadau yn sir y Fflint a Chastell-nedd Port Talbot wedi bod yn peri pryder i mi. Deallaf fod y polisi yng Nghastell-nedd Port Talbot wedi'i ohirio ar hyn o bryd, ac mae hynny i'w groesawu'n fawr. Yn achos trafnidiaeth ôl-16, ni ellir gwadu'r ffaith bod plant yn gorfod teithio pellteroedd sylweddol i gael mynediad at ddarpariaeth ôl-16 cyfrwng Cymraeg. Dylem sicrhau polisi trafnidiaeth sy'n caniatáu iddynt ddilyn eu continwwm addysg drwy gyfrwng y Gymraeg, ac ni ddylem osod rhwystrau yn ffordd eu gallu i wneud hynny, a dyna pam fod y Llywodraeth wedi ymrwymo i edrych ar ateb polisi i'r broblem hon.
English: Thank you, Jayne. To support schools in making effective decisions on their school uniform policies, I have developed new statutory guidance for schools and governing bodies on school uniform and appearance policies. This guidance aims to encourage a more consistent approach across all schools in Wales to the affordability of school uniforms.
Welsh: Diolch, Jayne. Er mwyn cefnogi ysgolion i wneud penderfyniadau effeithiol ynglŷn â'u polisïau gwisg ysgol, rwyf wedi datblygu canllawiau statudol newydd ar gyfer ysgolion a chyrff llywodraethu ar bolisïau gwisg ysgol ac edrychiad disgyblion. Nod y canllawiau hyn yw annog dull gweithredu mwy cyson ar draws pob ysgol yng Nghymru er mwyn sicrhau bod gwisgoedd ysgol yn fforddiadwy.
English: Thank you for your answer, Minister. The affordability of school uniforms is a big issue for many parents across Wales, and I know the Welsh Government's pupil development grant supports families on low incomes to buy new school uniforms. I'm sure you've seen some of the fantastic examples of parents in parts of Wales creating successful donation systems, enabling parents to donate and recycle old school uniforms to other parents to buy at a fraction of the price. Not only does this help families, but it helps the environment as well, stopping those from going to landfill. Will the Minister commend this work? How will you ensure that that consistent practice that you mentioned will get across to all local authorities in Wales?
Welsh: Diolch am eich ateb, Weinidog. Mae fforddiadwyedd gwisgoedd ysgol yn fater o bwys mawr i lawer o rieni ledled Cymru, ac rwy'n gwybod bod grant datblygu disgyblion Llywodraeth Cymru yn cynorthwyo teuluoedd ar incwm isel i brynu gwisgoedd ysgol newydd. Rwy'n siŵr eich bod wedi gweld rhai o'r enghreifftiau gwych o rieni mewn rhannau o Gymru yn creu systemau rhoddion llwyddiannus, gan alluogi rhieni i ailgylchu hen wisgoedd ysgol a'u gwerthu i rieni eraill am ran fach o'r pris. Nid yn unig y mae hyn yn helpu teuluoedd, ond mae'n helpu'r amgylchedd hefyd, drwy arbed y dillad rhag mynd i safleoedd tirlenwi. A wnaiff y Gweinidog gymeradwyo'r gwaith hwn? Sut y byddwch yn sicrhau y bydd yr arferion cyson a grybwylloch yn cael eu lledaenu i bob awdurdod lleol yng Nghymru?
English: Thank you, Jayne, for that. You're right - this is a real issue for many parents across Wales. That's why we have increased the money available to support parents via PDG access, providing support to an additional 14,000 learners at the start of this academic year. But it's also correct to say - and many of us who are parents will be well aware how quickly children grow, and sometimes their items of clothing are perfectly serviceable, and it's a real shame that other people cannot enjoy the benefit of using those items. Therefore, in our statutory guidance, we draw schools' and governing bodies' attention to the fact that there are many very successful second-hand school uniform shops or swapping arrangements, which, as you say, is good for the purse of individual parents, but it is also really important for our environment. As part of the statutory guidance, we draw schools' attention to that good practice and would encourage many more of them to undertake that facility within their school.
Welsh: Diolch am hynny, Jayne. Rydych yn iawn - mae hon yn broblem go iawn i lawer o rieni ledled Cymru. Dyna pam ein bod wedi cynyddu'r arian sydd ar gael i gefnogi rhieni drwy'r grant datblygu disgyblion, gan roi cymorth i 14,000 o ddysgwyr ychwanegol ar ddechrau'r flwyddyn academaidd hon. Ond mae hefyd yn gywir i ddweud - a bydd llawer ohonom sy'n rhieni yn gwybod yn iawn pa mor gyflym y mae plant yn tyfu, ac weithiau nid oes dim o'i le ar y dillad, ac mae'n drueni mawr na all pobl eraill fwynhau'r fantais o ddefnyddio'r dillad hynny. Felly, yn ein canllawiau statudol, rydym yn tynnu sylw ysgolion a chyrff llywodraethu at y ffaith bod yna lawer o siopau dillad ysgol ail-law neu drefniadau cyfnewid dillad llwyddiannus iawn yn bodoli, mentrau sydd, fel y dywedwch, yn dda i sefyllfa ariannol rhieni unigol, ond mae hefyd yn wirioneddol bwysig i'n hamgylchedd. Fel rhan o'r canllawiau statudol, rydym yn tynnu sylw ysgolion at yr arferion da hynny ac yn annog llawer mwy ohonynt i wneud hynny yn eu hysgolion.
English: I welcome the publication of the statutory guidance that came into force at the beginning of the month, and it makes the school uniform more affordable, accessible and gender-neutral. While there's more flexibility within the system, those in receipt of grants can be compelled to just go to one supplier; that is the case with one school within my constituency in the Rhondda. I also know that some schools do not give permission for the logo to be embroidered onto generic garments, which is often the more economic option, and something that is particularly important for families on low incomes. So, does your statutory guidance need re-examining to allow more flexibility for parents, whether they're in receipt of a grant or not?
Welsh: Rwy'n croesawu cyhoeddiad y canllawiau statudol a ddaeth i rym ar ddechrau'r mis, ac mae'n gwneud y wisg ysgol yn fwy fforddiadwy, yn fwy hygyrch ac yn niwtral o ran rhywedd. Er bod mwy o hyblygrwydd o fewn y system, gellir gorfodi'r rhai sy'n cael grantiau i fynd at un cyflenwr yn unig; mae hynny'n wir yn achos un ysgol yn fy etholaeth yn y Rhondda. Gwn hefyd nad yw rhai ysgolion yn rhoi caniatâd i'r logo gael ei frodio ar ddillad generig, sef yr opsiwn mwyaf economaidd yn aml, a rhywbeth sy'n arbennig o bwysig i deuluoedd ar incwm isel. Felly, a oes angen ailedrych ar eich canllawiau statudol er mwyn rhoi mwy o hyblygrwydd i rieni, p'un a ydynt yn cael grant ai peidio?
English: The statutory guidance that has come into force at the beginning of this academic year applies to uniform across the piece, regardless of whether you're in receipt of a grant for your uniform. Indeed, it does actually draw schools' attention to the fact that they should be able to offer a range of options that allows parents to make individual choices. And with regard to embroidered or branded items, it asks schools to really question whether that is needed - so do you need a branded polo short, or is a plain polo shirt in school colours appropriate? Again, asking governing bodies to question whether the ability to embroider on or to buy a patch that can be sewn on, rather than directing people to an individual store - those should be considerations that governing bodies are making when setting their uniform policy, and to think about the impact that that does have on individual families. There are often cheaper ways in which families can buy a uniform if they are given that flexibility, and that's what the statutory guidance urges governing bodies to do: to provide that flexibility and not to have some of these restrictive options that add cost to families.
Welsh: Mae'r canllawiau statudol a ddaeth i rym ar ddechrau'r flwyddyn academaidd hon yn berthnasol i wisgoedd ysgol yn gyffredinol, p'un a ydych yn cael grant ar gyfer eich gwisg ysgol ai peidio. Yn wir, mae'n tynnu sylw ysgolion at y ffaith y dylent fod yn gallu cynnig amrywiaeth o opsiynau sy'n caniatáu i rieni wneud dewisiadau unigol. Ac o ran eitemau wedi'u brodio neu eu brandio, mae'n gofyn i ysgolion gwestiynu a oes angen hynny go iawn - felly a oes angen i chi gael crys polo wedi'i frandio, neu a yw crys polo plaen yn lliwiau'r ysgol yn briodol? Unwaith eto, mae gofyn i gyrff llywodraethu gwestiynu a yw'r gallu i frodio neu i brynu clwt y gellir ei wnïo ar ddilledyn, yn hytrach na chyfeirio pobl at siop unigol - dylai'r rheini fod yn bethau y mae cyrff llywodraethu yn eu hystyried wrth greu eu polisi gwisg ysgol, yn ogystal â meddwl am yr effaith a gaiff ar deuluoedd unigol. Yn aml, mae ffyrdd rhatach i deuluoedd brynu gwisg ysgol os rhoddir yr hyblygrwydd hwnnw iddynt, a dyna beth y mae'r canllawiau statudol yn annog cyrff llywodraethu i'w wneud: darparu'r hyblygrwydd hwnnw yn hytrach na rhai o'r opsiynau cyfyngol hyn sy'n ychwanegu at y gost i deuluoedd.
English: Minister, further to Leanne Wood's question, I fully support you in your laudable aim of keeping the cost of school uniform down. However, I note your guidance allows schools to decide whether their logos are strictly necessary. I believe that logos express the mission and the spirit of a school, and are a source of pride for students, parents and staff, and create a sense of community among the children of those schools. In view of this, would you join me in encouraging as many schools as possible to retain their logos as a symbol of their identity? Thank you.
Welsh: Weinidog, i ategu gwestiwn Leanne Wood, rwy'n eich cefnogi'n llwyr yn eich nod clodwiw o gadw cost gwisgoedd ysgol i lawr. Fodd bynnag, sylwaf fod eich canllawiau'n caniatáu i ysgolion benderfynu a yw eu logos yn gwbl angenrheidiol. Credaf fod logos yn mynegi cenhadaeth ac ysbryd ysgol, ac yn destun balchder i ddisgyblion, rhieni a staff, ac yn creu ymdeimlad o gymuned ymhlith plant yr ysgolion hynny. O gofio hyn, a fyddech yn ymuno â mi i annog cynifer o ysgolion â phosibl i gadw eu logos fel symbol o'u hunaniaeth? Diolch.
English: As a Minister, it is not my role to dictate to individual schools what they can and cannot have on their uniform. What is my role as the Minister is to publish the statutory guidance, which we have done, and to impress upon school governors the issue of thinking about affordability when designing their school and appearance policy. Indeed, we do ask schools to question whether it is appropriate or necessary for every single item of clothing to have a logo on. I think back to my own time when my children were in primary school, when I used to send them in a generic white polo shirt and they had a logo on their sweatshirt. I did not see it was necessary to have a logo on both of those items. What we're saying to schools is, 'Think - before you make these rules, think about the issue of affordability for all of your parents'. I agree that uniform can bring a sense of identity, and can bring many, many benefits to schools, but, when designing a uniform policy, be aware of the added financial burdens you may be placing on those parents, and what that can mean to the well-being of children in their schools who may be really concerned about whether their parents can afford all the kit and the uniform that is being asked of them. Because we know, if children's well-being is detrimentally affected, that their learning is detrimentally affected.
Welsh: Fel Gweinidog, nid fy rôl i yw dweud wrth ysgolion unigol beth y gallant ei gael a'r hyn na allant ei gael ar eu gwisg ysgol. Fy rôl i fel Gweinidog yw cyhoeddi'r canllawiau statudol, ac rydym wedi gwneud hynny, ac annog llywodraethwyr ysgolion i feddwl am fforddiadwyedd wrth gynllunio'u polisi gwisg ysgol ac edrychiad disgyblion. Yn wir, rydym yn gofyn i ysgolion gwestiynu a yw'n briodol neu'n angenrheidiol i bob dilledyn gael logo arno. Rwy'n cofio pan oedd fy mhlant yn yr ysgol gynradd, pan oeddwn yn arfer eu hanfon i'r ysgol mewn crys polo gwyn generig ac roedd ganddynt logo ar eu crys chwys. Nid oeddwn yn credu bod angen cael logo ar y ddau ddilledyn. Yr hyn a ddywedwn wrth ysgolion yw, 'Meddyliwch - cyn i chi wneud y rheolau hyn, meddyliwch am fforddiadwyedd i'ch holl rieni'. Rwy'n cytuno bod gwisgoedd ysgol yn gallu rhoi ymdeimlad o hunaniaeth, a'u bod yn gallu cynnig llawer o fanteision i ysgolion, ond wrth lunio polisi gwisg ysgol, byddwch yn ymwybodol o'r beichiau ariannol ychwanegol y gallech fod yn eu gosod ar y rhieni hynny, a beth y gall hynny ei olygu i lesiant plant yn eu hysgolion a allai fod yn wirioneddol bryderus ynglŷn â gallu eu rhieni i fforddio'r cit cyfan a'r wisg y mae disgwyl iddynt eu prynu. Oherwydd, os yw llesiant plant yn cael ei niweidio, gwyddom fod hynny'n cael effaith niweidiol ar eu dysgu.
English: Our rural education plan sets out our approach to rural schools, pulling together actions from our national mission. This includes our small and rural schools grant, which is benefiting over 400 schools, and our e-sgol pilot project, which is being rolled out to other local authorities and schools across Wales.
Welsh: Mae ein cynllun addysg wledig yn nodi ein hymagwedd tuag at ysgolion gwledig, gan gyfuno gweithredoedd o genhadaeth ein cenedl. Mae hyn yn cynnwys ein grant ysgolion bach a gwledig, sydd o fudd i dros 400 o ysgolion, a'n prosiect peilot e-sgol, sy'n cael ei gyflwyno i awdurdodau lleol ac ysgolion eraill ledled Cymru.
English: Thank you for that answer. I've been contacted by concerned parents in Llandrillo, Corwen whose village school, Ysgol Gynradd Llandrillo, was amalgamated with Cynwyd school. My question today is about the situation that arises when the new schools created as a result of amalgamation and rationalisation are no longer able to cope with rising demand when they are victims of their own success. This is tearing two rural villages apart. In Llandrillo, the old school building stands empty, and I'm told that the new school is oversubscribed and local children are not getting the Welsh-medium education they require. What steps are you able to take to address this situation?
Welsh: Diolch i chi am yr ateb hwnnw. Mae rhieni pryderus yn Llandrillo, Corwen wedi cysylltu â mi i ddweud bod ysgol y pentref, Ysgol Gynradd Llandrillo, wedi cael ei huno ag ysgol Cynwyd. Mae fy nghwestiwn heddiw'n ymwneud â'r sefyllfa sy'n codi pan nad yw'r ysgolion newydd a grëir o ganlyniad i uno a rhesymoli'n gallu parhau i ymdopi â'r galw cynyddol pan fyddant yn dioddef o ganlyniad i'w llwyddiant eu hunain. Mae hyn yn creu rhwyg mewn dau bentref gwledig. Yn Llandrillo, mae adeilad yr hen ysgol yn wag, ac rwy'n deall bod gormod o alw am leoedd yn yr ysgol newydd ac nad yw plant lleol yn cael yr addysg cyfrwng Cymraeg sydd ei hangen arnynt. Pa gamau y gallwch eu cymryd i fynd i'r afael â'r sefyllfa hon?
English: Well, the planning for provision of school places is not a matter for Welsh Government; it is a matter for the local education authority, and in the first instance, the Member should address her concerns to the local authority at that place. With regard to Welsh medium, it's very concerning to think that parents who want that opportunity for their children are being denied that opportunity. That is a huge source of concern to me. Parents should be able to exercise their right to a Welsh-medium education for their children if they desire. If the Member does not receive any joy in her communications with the local authority, then I'll be very happy to have correspondence from her in this regard.
Welsh: Wel, nid mater i Lywodraeth Cymru yw cynllunio darpariaeth lleoedd mewn ysgolion; mater i'r awdurdod addysg lleol ydyw, a dylai'r Aelod rannu ei phryderon â'r awdurdod lleol hwnnw yn gyntaf. O ran addysg cyfrwng Cymraeg, mae meddwl bod rhieni sydd eisiau'r cyfle hwnnw i'w plant yn cael eu hamddifadu o'r cyfle yn peri pryder mawr i mi. Mae hwnnw'n destun pryder mawr i mi. Dylai rhieni allu arfer eu hawl i addysg cyfrwng Cymraeg i'w plant os ydynt yn dymuno gwneud hynny. Os nad yw'r Aelod yn cael unrhyw lwc wrth gyfathrebu â'r awdurdod lleol, byddaf yn hapus iawn i dderbyn gohebiaeth ganddi ar y mater.
English: Minister, with the school reorganisation code, as revised, when business cases come before the Welsh Government to be signed off, what weight does the Minister place on the policy imperatives that Welsh Government have put in place at that stage of the process? Or is it merely that you're looking at the financials around such an application? I'd be grateful to understand exactly how big a policy initiative is weighed when the business case is signed off, finally, by Welsh Government for new school developments.
Welsh: Weinidog, gyda'r cod ad-drefnu ysgolion, fel y'i diwygiwyd, pan fo achosion busnes yn dod gerbron Llywodraeth Cymru i'w cymeradwyo, pa bwyslais y mae'r Gweinidog yn ei roi ar y gorchmynion polisi y mae Llywodraeth Cymru wedi'u rhoi ar waith ar y cam hwnnw yn y broses? Neu ai'r unig beth a wnewch yw edrych ar yr ystyriaethau ariannol mewn perthynas â chais o'r fath? Buaswn yn hoffi deall i ba raddau'n union y caiff menter bolisi ei phwyso a'i mesur pan gaiff yr achos busnes ei gymeradwyo, yn y pen draw, gan Lywodraeth Cymru ar gyfer datblygiadau ysgol newydd.
English: Well, there are very clear criteria when deciding to grant twenty-first century schools and colleges funding to any local authority for their project. That's done by an independent board that makes recommendations to the Minister. The primary purpose of the twenty-first century schools and colleges fund is to ensure as many children as possible are receiving their education in buildings that are fit for purpose and are able to deliver our new curriculum to great effect, and to address what is, in some cases, in some schools, the very poor state of buildings that children and teachers are currently working in. But it is not correct to say that you have to close a school to have access to that fund. There are many, many examples across Wales where like-for-like provision has been put in place. But if the Member has a particular issue, I'm sure he can raise that when he's in one of his Vale of Glamorgan county council meetings.
Welsh: Wel, ceir meini prawf clir iawn wrth benderfynu rhoi cyllid ysgolion a cholegau'r unfed ganrif ar hugain i unrhyw awdurdod lleol ar gyfer eu prosiect. Gwneir hynny gan fwrdd annibynnol sy'n gwneud argymhellion i'r Gweinidog. Prif ddiben cronfa ysgolion a cholegau'r unfed ganrif ar hugain yw sicrhau bod cymaint o blant â phosibl yn cael eu haddysg mewn adeiladau sy'n addas i'r diben ac sy'n gallu cyflwyno ein cwricwlwm newydd yn effeithiol iawn, a mynd i'r afael â chyflwr gwael iawn yr adeiladau y mae'r plant a'r athrawon yn gweithio ynddynt ar hyn o bryd mewn rhai achosion, mewn rhai ysgolion. Ond nid yw'n gywir dweud bod yn rhaid i chi gau ysgol er mwyn cael mynediad at y gronfa honno. Mae llawer iawn o enghreifftiau ledled Cymru lle y cafodd darpariaethau tebyg am debyg eu rhoi ar waith. Ond os oes gan yr Aelod broblem benodol, rwy'n siŵr y bydd yn gallu ei chrybwyll yn un o'i gyfarfodydd cyngor sir Bro Morgannwg.